**Obvestilo za starše o novem postopku potrjevanja kontaktnih podatkov**

**Spoštovani starši/skrbniki,**

obveščamo vas, da z začetkom šolskega leta 2024/25 uvajamo nov sistem za potrjevanje kontaktnih podatkov, ki bo omogočil varnejšo in učinkovitejšo komunikacijo s šolo, v sklopu katerega boste prejeli dostopne podatke za novi portal za starše LoPolis PRO ([www.lopolispro.si](http://www.lopolispro.si)).

**Kako bo potekal postopek?**

Po 26. 8. 2024 boste na kontakt (mail ali SMS), ki je vpisan pri vaših osebnih podatkih, prejeli povezavo s varnostno kodo. S to kodo boste potrdili svoje kontaktne podatke in izbrali želeni način elektronskega sodelovanja s šolo. Postopek je enostaven, skozi korake vas vodi čarovnik:

1. **Prejem varnostne kode:** na vaš kontakt (mail/SMS) prejmete varnostno kodo.
2. **Vnos in potrditev podatkov:** vnesete nove ali potrdite že obstoječe kontaktne podatke.
3. **Izbira načina sodelovanja:** izberite način elektronskega sodelovanja s šolo (npr. storitev LoPolis PRO, LoPolis START ali brez elektronskega sodelovanja).

Več o postopku si lahko pogledate v **navodilih za starše** [**LINK do predstavitve za starše.**](https://dostopni-podatki-starsi.my.canva.site/)**Kaj, če niste prejeli sporočila?**

Če do 1. septembra ne prejmete sporočila z varnostno kodo, prosimo, da to sporočite razredniku vašega otroka, ki vam bo lahko posredoval novo varnostno kodo.

**Zakaj je pomembno, da so kontaktni podatki pravilni?**

S pravilnimi kontaktnimi podatki zagotovimo, da vsa pomembna obvestila in informacije o vašem otroku prispejo neposredno do vas, hkrati pa preprečimo dostop nepooblaščenih oseb do občutljivih informacij.

**Zahvaljujemo se vam za sodelovanje in razumevanje, saj le skupaj lahko zagotovimo varno in učinkovito komunikacijsko okolje za naše otroke.**

Za dodatne informacije smo vam na voljo preko običajnih komunikacijskih kanalov. Več odgovorov na vprašanja glede portala, komunikacije s šolo in storitev za starše najdete pod Pogostimi vprašanji na spletnem portalu [**LoPolis PRO**](https://www.lopolispro.si/pogosta-vprasanja).

**Lep pozdrav!**

**Andrej Lenartič, ravnatelj**